تورکیه‌نین خاریجی تیجارت کسری آزالیب.
تورکیه ایستاتیستیک قورومو ژوئن آی خاریجی تیجارت ایستاتیستیک‌لرینی آچیقلادی.
تورکیه ایستاتیستیک قورومونا گؤره، ایخراجات ژوئنده ایللیک بازادا یوزده 1.3 آزالا‌راق 12 میلیارد 954 میلیون دو‌لار، ایدخال ایسه یوزده 3.8 آزالا‌راق 18 میلیارد 451 میلیون دو‌لار اولوب.
آوروپا بیرلیگینه ائدیلن ایخراج، 2017-جی ایلین عینی آیینا گؤره یوزده 6.4 آرتا‌راق 6 میلیارد 630 میلیون دو‌لار تشکیل ائدیب.
آوروپا بیرلیگینین ایخراج‌داکی پایی 2017 ژوئن آییندا یوزده 47.5 ایکن، 2018 ژوئن آییندا یوزده 51.2 اولوب.
ان چوخ ایخراجات ائدیلن اؤلکه آلمانیا اولوب.
آلمانیایا آپاریلان ایخراج ژوئن آییندا 1 میلیارد 308 میلیون دو‌لار اولارکن، بو اؤلکه نی اؤز نؤوبه‌سینده 882 میلیون دو‌لار ایله اینگیلتره، 815 میلیون دو‌لار ایله ایتالیا و 627 میلیون دو‌لار ایله آمریکا تعقیب ائدیب.
ایدخالدا بیرینجی یئری ایسه چین آلدی.
چین‌دن ائدیلن ایدخال، ژوئن آییندا 1 میلیارد 838 میلیون دو‌لار اولوب.
بو اؤلکه اؤز نؤوبه‌سینده 1 میلیارد 794 میلیون دول‌لار ایله روسیا، 1 میلیارد 793 میلیون دو‌لار ایله آلمانیا و 1 میلیارد 149 میلیون دو‌لار ایله آمریکا ایزله‌دی.
